ΓΡΑΠΤΗ ΕΡΩΤΗΣΗ E-2351/00

υποβολή: William Abitbol (UEN) προς την Επιτροπή

(13 Ιουλίου 2000)

Θέμα: Έλεγχος του Ευρωπαϊκού Ταμείου Επενδύσεων από την Ευρωπαϊκή Τράπεζα Επενδύσεων

Η Ευρωπαϊκή Τράπεζα Επενδύσεων, αφού εξουσιοδοτήθηκε από το Συμβούλιο των κυβερνητών στις 5 Ιουνίου 2000, έλαβε στις 19 Ιουνίου την απαιτούμενη πλειοψηφία των μετόχων του Ευρωπαϊκού Ταμείου Επενδύσεων, γεγονός που της επιτρέπει να αναλάβει τον έλεγχο του δευτέρου.

Έτσι με μία επιτήδεια κίνηση η οποία τροποποίησε τη διάρθρωση του ιδιοκτησιακού καθεστώτος του Ταμείου, η Ευρωπαϊκή Τράπεζα Επενδύσεων επέτυχε, με το επιχείρημα του εξορθολογισμού της δράσεώς της, τη σημαντική και επαρκή απομάκρυνση των ιδιωτικών μετόχων, παρά την αντίδραση των γαλλικών τραπεζών, μόνες σε έναν αγώνα που αφορά όμως το σύνολο του ευρωπαϊκού δικτύου τραπεζών άμεσης γειτνίασης, και μέσω αυτών, τον ιστό των μικρομεσαίων επιχειρήσεων και βιομηχανιών μας.

Χωρίς να επανέλθουμε στην ίδια την πράξη, η οποία όμως είναι αμφισβητίσιμη από πολλές απόψεις θα πρέπει να εξετάσουμε τις άμεσες επιπτώσεις της: το πάγωμα της πραγματικής δραστηριότητας του Ταμείουπέρ των ΜΜΕ και η αναστολή των τρεχουσών συμβάσεων.

Ακόμη χειρότερα: πέρα από την έλλειψη επιχειρησιακής δομής αυτού του Ταμείου νέου τύπου για να μην το αποκαλέσουμε υποτελές ταμείο, θα πρέπει να σημειώσουμε την ταχύτατη κατάργηση των προηγούμενων καταστατικών που επέτρεπαν να προσανατολισθεί η δραστηριότητα του Ευρωπαϊκού Ταμείου Επενδύσεων στις ευρωπαϊκές ΜΜΕ, κατάργηση η οποία θα δώσει πλέον τη δυνατότητα σε μη ευρωπαϊκά και μη τραπεζικά ιδρύματα να επωφεληθούν από χρηματοδοτήσεις οι οποίες, μέχρι αποδείξεως του εναντίου, θα χορηγούνται από το δημόσιο χρήμα που προέρχεται από τα κράτη μέλη.

Μπροστά σε παρόμοιες προοπτικές, οι ευρωπαϊκές ΜΜΕ εκφράζουν φόβους, δικαιολογημένα, ότι η πρόσβασή τους στη χρηματοδότηση θα καταστεί ακόμη πιο περίπλοκη, και μπορούμε να αναρωτηθούμε από κοινού με αυτές εάν η Ευρωπαϊκή Τράπεζα Επενδύσεων, μόνη πλέον κυρίαρχος, έχει πραγματικά την πρόθεση να καταστήσει, μέσω του Ταμείου, την ενίσχυση προς τις ευρωπαϊκές ΜΜΕ την κύρια προτεραιότητα της δράσεώς της.

Η Επιτροπή μπορεί ως εκ τούτου να διευκρινίσει στο Κοινοβούλιο ποιο ρόλο προτίθεται να διαδραματίσει, ως δεύτερος μέτοχος του ταμείου, για να απαιτήσει η Ευρωπαϊκή Τράπεζα Επενδύσεων να διευκρινίσει τους πρωταρχικούς στόχους τους οποίους προτίθεται να δώσει στο Ταμείο, και κυρίως για να επιτύχει από το τελευταίο εγγυήσεις σε ό,τι αφορά το διαχρονικό χαρακτήρα και την ποιότητα τωνπηρεσιών που δίδονται στις ευρωπαϊκές μικρομεσαίες επιχειρήσεις καθώς και τις βιομηχανίες για προγράμματα που πραγματοποιούνται στο εσωτερικό της επικράτειας της Ένωσης;

Απάντηση του κ. Solbes Mira εξ ονόματος της Επιτροπής

(4 Οκτωβρίου 2000)

Βάσει του αναθεωρημένου καταστατικού του Ευρωπαϊκού Ταμείου Επενδύσεων, που εγκρίθηκε από τους μετόχους του κατά την ετήσια γενική συνέλευση της 19ης Ιουνίου 2000, το Ευρωπαϊκό Ταμείο Επενδύσεων θα συνεχίσει να έχει τριμερή μετοχική διάρθρωση στην οποία θα συμμετέχουν η Ευρωπαϊκή Τράπεζα Επενδύσεων, η Επιτροπή και μια ομάδα τραπεζών (πιστωτικά ιδρύματα). Επρόκειτο για κοινό στόχο της Ευρωπαϊκής Τράπεζας Επενδύσεων, της Επιτροπής και των πιστωτικών ιδρυμάτων.

Μέρος της γενικής πρότασης για μεταρρυθμίσεις ήταν η προσφορά από μέρους της Ευρωπαϊκής Τράπεζας Επενδύσεων ενός πακέτου προς τα πιστωτικά ιδρύματα που τους επέτρεπε είτε να παραμείνουν μέτοχοι του Ευρωπαϊκού Ταμείου Επενδύσεων είτε να πωλήσουν τη συμμετοχή τους στην Ευρωπαϊκή Τράπεζα Επενδύσεων εφόσον, για δικούς τους λόγους, δεν επιθυμούσαν να συμμετάσχουν στο ανανεωμένο Ευρωπαϊκό Ταμείο Επενδύσεων

Κύριος στόχος της μεταρρύθμισης είναι να εξασφαλισθεί η συνεχής και αποτελεσματικήποστήριξη των κοινοτικών μικρομεσαίων επιχειρήσεων (ΜΜΕ) της Κοινότητας, μέσω της ενίσχυσης του Ευρωπαϊκού Ταμείου Επενδύσεων εντός του ομίλου της Ευρωπαϊκής Τράπεζας Επενδύσεων και της συγκέντρωσης των δραστηριοτήτων επιχειρηματικών κεφαλαίων των δύο οργάνων, στο Ευρωπαϊκό Ταμείο Επενδύσεων. Με τον τρόπο αυτόν επιτυγχάνεται μεγαλύτερη σαφήνεια ως προς τους ρόλους τους, αίρονται οι αλληλοεπικαλύψεις, αξιοποιούνται οι συνέργιες και μεγιστοποιείται ο αντίκτυποςπέρ των ΜΜΕ(1). Η Ευρωπαϊκή Τράπεζα Επενδύσεων πάντοτε τόνιζε ότι αυτοί ήταν οι βασικοί λόγοι για τη μεταρρύθμιση του Ευρωπαϊκού Ταμείου Επενδύσεων.

Η μεταρρύθμιση, η οποία εγκρίθηκε από το Συμβούλιο Ecofin και από το συμβούλιο των διοικητών της Ευρωπαϊκής Τράπεζας Επενδύσεων, ανταποκρίνεται σε έκκληση του Ευρωπαϊκού Συμβουλίου προς τα πιστωτικά ιδρύματα της Κοινότητας να εντείνουν τις προσπάθειές τους να προωθήσουν τα επιχειρηματικά κεφάλαια για επιχειρήσειςψηλής τεχνολογίας και για τη χρηματοδότηση επιχειρήσεων που βρίσκονται στα αρχικά στάδια της ύπαρξής τους. Προς τον σκοπό αυτόν η Ευρωπαϊκή Τράπεζα Επενδύσεων θα μεταβιβάσει επίσης στο Ευρωπαϊκό Ταμείο Επενδύσεων τη διαχείριση των δραστηριοτήτων της στον τομέα των επιχειρηματικών κεφαλαίων που ανέρχονται σε σημαντικό ύψος.

Βάσει του καταστατικού του, σκοπός του Ευρωπαϊκού Ταμείου Επενδύσεων είναι να συμβάλει στην επίτευξη κοινοτικών στόχων. Οιφιστάμενες δραστηριότητές του πρέπει να παρακολουθούνται στενά από τους μετόχους του.

Οι δραστηριότητες του Ευρωπαϊκού Ταμείου Επενδύσεωνπέρ των ΜΜΕ θα συνεχισθούν τόσο με βάση τους ίδιους πόρους του όσο και για λογαριασμό τρίτων (περιλαμβανομένων και πρωτοβουλιών όπως ανάπτυξη & περιβάλλον και ανάπτυξη & απασχόληση που αφορούν τη χρήση κονδυλίων από τον προϋπολογισμό). Το Ευρωπαϊκό Ταμείο Επενδύσεων δύναται να αναλάβει τη διαχείριση ειδικών πόρων, εφόσον αυτό συμβιβάζεται με τον χαρακτήρα του. Ο όμιλος της Ευρωπαϊκής Τράπεζας Επενδύσεων θα συνεχίσει να παρέχει όλα τα προϊόντα που παρείχε το Ταμείο, συμπεριλαμβανομένων και εγγυήσεων για τα σχέδια διευρωπαϊκών δικτύων.

Η Επιτροπή και τα πιστωτικά ιδρύματα θα συνεχίσουν να ασκούν επιρροή στις δραστηριότητες του Ταμείου στο πλαίσιο της συμμετοχής τους στο διοικητικό και το ελεγκτικό συμβούλιο του Ταμείου. Πέραν αυτού, η Ευρωπαϊκή Τράπεζα Επενδύσεων έχει αναλάβει τη δέσμευση να σεβασθεί τα συμφέροντα των μειοψηφούντων μετόχων οι οποίοι με τον τρόπο αυτόν έχουν τη δυνατότητα να ασκήσουν επιρροή στις στρατηγικές επιλογές του Ευρωπαϊκού Ταμείου Επενδύσεων.

(1) Οι δραστηριότητες του Ευρωπαϊκού Ταμείου Επενδύσεων, το οποίο συστάθηκε το 1994, εστιάζονταν σε δύο τομείς κοινοτικού ενδιαφέροντος: τα διευρωπαϊκά δίκτυα και τις ΜΜΕ. Το 1997, το Ευρωπαϊκό Συμβούλιο του Άμστερνταμ κάλεσε την Ευρωπαϊκή Τράπεζα Επενδύσεων να αναπτύξει δραστηριότητες στον τομέα των επιχειρηματικών κεφαλαίων. Ανταποκρινόμενη στην έκκληση αυτή η Ευρωπαϊκή Τράπεζα Επενδύσεων εφάρμοσε τη διευκόλυνση ASAP με σκοπό ναποστηρίξει την ανάπτυξη και την απασχόληση με νέες πρωτοβουλίεςπέρ τωνποδομών και των ΜΜΕ. Οι νέες δραστηριότητες της Ευρωπαϊκής Τράπεζας Επενδύσεων στο πλαίσιο της διευκόλυνσης ASAP εφαρμόσθηκαν γρήγορα και αλληλοεπικαλύπτονταν με τις δραστηριότητες του Ευρωπαϊκού Ταμείου Επενδύσεων στον τομέα των ΜΜΕ και ιδίως στα επιχειρηματικά κεφάλαια.